चंडीगढ़ के रहने वाले नितिन गुप्ता की आंखों के सामने हुए एक दर्दनाक हादसे ने उन्हें कुछ ऐसा करने की प्रेरणा दी जिससे वह हर रोज जाने-अनजाने हजारों वाहन चालकों को सडक़ दुर्घटनाओं से बचा रहे हैं। उस दुर्घटना के कारणों पर गंभीरता से विचार करने के बाद उन्होंने WatchOut नाम का एक मोबाइल एप तैयार किया, जो वाहन चालकों को दुर्घटना संभावित क्षेत्र या ऐसे किसी ब्लैक स्पॉट पर पहुंचने से पहले ही अलर्ट कर देता है।